Wambui Otieno

Virginia Edith Wambūi Otieno (alizaliwa kama Virginia Edith Wambūi Waiyaki na  baada ya ndoa yake ya pili kujulikana kama Wambūi Waiyaki Otieno Mbūgua, kwa ujumla alijulikana kama Wambūi; 1936 – 2011), mzaliwa wa familia mashuhuri ya Wakikuyu, alikuwa mwanaharakati, mwanasiasa na mwandishi wa Kenya.

Wambūi alipata umaarufu mkubwa mwaka 1987 kufuatia kesi ya kisheria yenye utata kati yake na ukoo wa mume wake, Silvano Melea Otieno, ambaye alikuwa wa kabila la Luo (Kenya), kuhusu haki ya kumzika mumewe huyo.

Kesi hiyo ilihusisha mvutano kati ya sheria za kimila na sheria za kiraia (common law) katika Kenya ya kisasa, hasa katika muktadha wa ndoa ya makabila tofauti. Mchakato wa kesi hiyo uliendelea kwa zaidi ya miezi mitano. Uamuzi wa mwisho wa mahakama ulisema kwamba Mwafrika wa Kenya huchukuliwa kufuata mila na desturi za kabila alilozaliwa nalo isipokuwa kama alijitenga waziwazi na kabisa na mila hizo. Kwa kuwa Otieno alikuwa bado na uhusiano fulani na ukoo wake, ukoo huo ulipewa haki ya kumzika licha ya matakwa ya Wambūi. Hata hivyo, Wambūi alirithi sehemu kubwa ya mali ya marehemu mume wake.Cohen and Odhiambo (1992), Burying SM: The Politics of Knowledge and Sociology, pp. 2–3, 26.Stamp (1991),Burying Otieno: The Politics of Gender and Ethnicity pp. 808-9, 816.Daily Nation, February 4, 2011: Wambui and Mbugua cap marriage with church wedding 

 Marejeo 

Jamii:wanasiasa wa Kenya